Սակայն լինում են դեպքեր, որոնցով մասնավորապես զբաղվում ենք մենք՝ ռեպրոդուկտոլոգներս, երբ տարբեր պատճառներից ելնելով՝ զույգը չի կարողանում երեխա ունենալ: Նման դեպքերում հստակ պետք է հասկանալ, թե որ տարիքում կինը պիտի ահազանգի ու դիմի բժշկի: Այստեղ իհարկե կարևոր է ոչ միայն տարիքը, այլ նաև բազմաթիվ այլ գործոններ, օրինակ՝ սեռական հարաբերություններ սկսելուց որքա՞ն ժամանակ անց հղիություն չի դիտվում, որո՞նք են այն ուղեկցող գործոնները և այլն: Այստեղ կարևոր դեր է խաղում բնակչության ճիշտ ինֆորմացվածությունը: